สศอ. เผยดัชนีผลผลิตอุตสาหกรรมเดือน เม.ย.59 ขยายตัว 1.54%
สศอ. เผยดัชนีผลผลิตอุตสาหกรรมเดือน เม.ย.59 อยู่ที่ 99.59 ขยายตัว 1.54% จากเม.ย.58
31 พ.ค. 2559

นายศิริรุจ จุลกะรัตน์ ผู้อำนวยการ สำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) ในเดือนเม.ย. 59 อยู่ที่ 99.59 มีอัตราขยายตัวต่อเนื่อง 1.54% เมื่อเทียบกับช่วงเดียวกันของปีก่อน
ทั้งนี้เนื่องจากการผลิตของอุตสาหกรรมหลักที่สำคัญ ประกอบด้วย อุตสาหกรรมรถยนต์, อุตสาหกรรมไฟฟ้าและอิเลคทรอนิกส์, อุตสาหกรรมเหล็กและเหล็กกล้า, อุตสาหกรรมน้ำมันปิโตรเลียม ได้ปรับตัวเพิ่มขึ้น